ดัชนีความเชื่อมั่นผู้บริโภคลดลงรอบ4เดือน
ศูนย์พยากรณ์เศรษฐกิจและธุรกิจ ม.หอการค้าไทย เผยดัชนีความเชื่อมั่นผู้บริโภค เดือน ก.พ. เท่ากับ 78.4 ลดลงครั้งแรกในรอบ 4 เดือน
11 มี.ค. 2553

ศูนย์พยากรณ์เศรษฐกิจและธุรกิจ ม.หอการค้าไทย เผยดัชนีความเชื่อมั่นผู้บริโภค เดือน ก.พ. เท่ากับ 78.4 ลดลงครั้งแรกในรอบ 4 เดือน
ศูนย์พยากรณ์เศรษฐกิจและธุรกิจ มหาวิทยาลัยหอการค้าไทย แถลงดัชนีความเชื่อมั่นผู้บริโภค เดือนก.พ.ปรับตัวลดลงครั้งแรกในรอบ 4 เดือน โดยดัชนีความเชื่อมั่นของผู้บริโภค เดือน ก.พ. 53 เท่ากับ 78.4  ลดลงจากเดือน ม.ค.53 ที่อยู่ที่ 79.3 ทั้งนี้ปัจจัยมาจากความวิตกกังวล สถานการณ์ทางการเมืองและราคาน้ำมันขายปลีกที่เริ่มปรับตัวสูงขึ้น
ส่วนดัชนีความเชื่อมั่นเกี่ยวกับโอกาสการหางานทำอยู่ที่ 69.6 และดัชนีความเชื่อมั่นเกี่ยวกับรายได้ในอนาคตอยู่ที่ 94.7 ปัจจัยบวก คือ การที่สภาพัฒน์แถลงจีดีพี Q4/52 เป็นบวกครั้งแรกในรอบปีที่ 5.8% และยังปรับเพิ่มคาดการณ์จีดีพีปี 53 มาเป็น 3.5-4.5%, การส่งออกเดือน ม.ค.53 โต 31.4% และการลงทุนตามแผนไทยเข้มแข็งได้มีเม็ดเงินหมุนเวียนเข้ามาในระบบเศรษฐกิจเพิ่มขึ้น